Adenozin. Adenozin (Adenosinum) Cl0H35N5O4 – adenin va riboza uglevodidan tashkil topgan nukleozid. Rangsiz kristall modda. Mol. m. 267,1. Suyuqlanish temperaturasi 229°. Suvda yaxshi eriydi, organik erituvchilarda erimaydi. Adenozin kuchsiz ishqoriy xossaga ega. Adenozin nuklein kislotalarni ishqorlar bilan gidrolizlab yoki adenozintrifosfat kislotalan bitta fosfat kislotalar qoldigʻini ferment taʼsirida parchalab chiqarish yoʻli bilan olinadi. Adenozini sintez qilib ham olish mumkin. Adenozin odatda nuklein kislotalar va adenin nukleozidlari tarkibida uchraydi. Yurak faoliyatini kuchaytiradi.